 27 ሕዳር 2020 ንትግራይ ንኣስታት ሰላሳ ዓመት ዘመሓደረ ህዝባዊ ወያነ ሓርነት ትግራይ ህወሓት ናብ ጎቦታት ኣንሳሒቡ ኣንጻር መንግስቲ ፌደራል ደባይ ኲናት ከካይድ ተኽእሎ ከምዘሎ ይእመን መንግስቲ ፌደራል ኢትዮጵያ ግን በቲ ካብ 04 ሕዳር ኣትሒዙ ጀሚሩዎ ዘሎ ወተሃደራዊ መጥቃዕቲ ንህወሓት ካብ ስልጣን ኣልዩ ንልዕሊ 70 ዝኾኑ ፖለቲካውን ወተሃደራውን መራሕቲ ትግራይ ኣሲሩ ነቲ ጉዳይ ከምዝውድኦ እዩ ዝኣምን ካብቶም መንግስቲ ፌደራል ኣብ ቀይዲ ከእትዎም ዝደሊ ዘሎ መራሕቲ ገሊኦም ኣብቲ ናይ 17 ዓመታት ዕጥቃዊ ቃልሲ ዝተሳተፉ ገዳይም ተጋደልቲ እዮም ሓያሎ ድማ ኣብዪ ኣሕመድ ኣብ 2018 ናብ ስልጣን መጺኡ ካብ መዝነቶም ክሳብ ዝኣልዮም ኣብ ሰራዊት ምክልኻል ኢትዮጵያን ሃገራዊ ድሕነትን ዝሰርሑ ዝነበሩ እዮም ኣብዪ ኣሕመድ ነቶም መራሕቲ ብጥሕሰት ሰብኣዊ መሰልን ብልሽውናን እዩ ዝኸሶም ንሳቶም ግን ነቲ ክሲ ይነጽግዎ ድሕሪ ምምጻእ ኣብዪ ኣሕመድ እዞም መራሕቲ ናብቲ ማሕበራዊ መሰረቶም ናብ ትግራይ እዮም ከይዶም ኣብዪ ድማ ኣብ ዝተረፈ ክፋላት ኢትዮጵያ ስልጣኑ ኣደላዲሉ ሓይልታት ትግራይ ኣብ መፈለምታ እዚ ወርሒ ኣብታ ክልል ንዝርከብ እዚ ሰሜን ብቐሊሉ ተቖጻጺሮምዎ ክንመውት ድሉዋት ኢና ኣብ ምብርዓን ጎንጽታት ዝነጣጠፍ ዓለምለኻዊ ትካል ክራይስስ ግሩፕ ከምዝብሎ እቲ ኣብ መቐለ ዝነበረ መዓስከር ሰሜን እዝ ኣብታ ክልል እቲ ዝዓበየ ወተሃደራዊ መአዘዚ ነቑጣ እዩ ሓይልታት ትግራይ ሮኬታትን ሚሳይላትን ዝርከቦ ብዙሕ ኣጽዋር እዮም ተቐጻጺሮም እንተኾነ ሰራዊት ኢትዮጵያ ሕጂውን ብነፈርቲ ውግእን ብሄሊኮፕተራትን ጸብለልታ ኣለዎ ምንጪ ስእሊ, Getty Images ኣብዪ ኣሕመድ እዚ ወተሃደራዊ ጎንጺ ቅድሚ ምጅማሩ መራሕቲ ትግራይ ኣብ ዝሓለፈ መስከረም ዘይሕጋዊ መረጻ ኣካይዶም ብዝብል ንመንግስቲ ትግራይ ዝምደብ ዝነበረ በጀት ደው ኣቢሉዎ መራሕቲ ትግራይ ከምዝብልዎ ንእዚ ሰሜን ክቆጻጸርዎ ዝኸኣሉ ፌደራል መንግስቲ ከጥቅዖም ከምዝኾነ ኣቐዲሞም ስለዝፈለጡ እዮም ኣብዪ ኣሕመድ ድማ ነታ ናይ መወዳእታ ቀያሕ መስመር ሓሊፎም ብምባል ወተሃደራት ኣዋፊሩ ደብዳብ ነፈርቲ እውን ተጠቒሙ እቲ ኩናት ካብ ዝጅመር 22 መዓልቲ ገይሩ ኣሎ ኣብዪ ኣሕመድ ሰራዊቱ ናይ መወዳእታ ምዕራፍ ወፍሪ ክገብርን ንርእሰ ከተማ ትግራይ ንከተማ መቐለ ክቆጻጸርን ኣዚዙሎ ንሱ ኣብ ቀረባ መዓልታት እቲ ወፍሪ ክዛዘም ምዃኑ እዩ ዝገልጽ መራሒ ትግራይ ደብረጽዮን ገብረሚካኤል ግን ኣብ ዝሓለፈ ሰሙን ንወኪል ዜና ኤኤፍፒ ክዛረብ ከሎ ንሕና ሰብ መትከል ኢና መሰል ርእሰ-ምሕደራ ክልልና ንምሕላው ድማ ክንመውት ድሉዋት ኢና ኢሉ መኒኦም ዝበዝሑ ተዋጋእቲ ኣለዎም? 